แคมเปญ “สุขใจช้อปของท็อป OTOP” มอบส่วนลดพิเศษ สินค้ากว่า 2,000 รายการ 9-15 กันยายนนี้
นายทศพล ทังสุบุตร อธิบดีกรมพัฒนาธุรกิจการค้า เปิดเผยว่า กรมพัฒนาธุรกิจการค้า ปรับเปลี่ยนแนวทางส่งเสริมการตลาดผลิตภัณฑ์ OTOP เพื่อช่วยเหลือผู้ประกอบการชุมชนให้สามารถเดินหน้าฝ่าวิกฤติโควิด-19 ไปได้ โดยเน้นผลักดันเข้าสู่ช่องทางออนไลน์ให้มากขึ้น จึงได้ประสานความร่วมมือกับแพลตฟอร์มออนไลน์ Shopee จัดแคมเปญ “สุขใจช้อปของท็อป OTOP” ระหว่างวันที่ 9-15 กันยายนนี้ พร้อมมอบส่วนลดพิเศษ สำหรับผลิตภัณฑ์ OTOP Select ที่ผ่านการคัดเลือกกว่า 50 ร้านค้า รวมกว่า 2,000 ผลิตภัณฑ์ เช่น อาหาร ของใช้ เครื่องแต่งกาย รวมถึงสมุนไพรที่ไม่ใช่อาหารที่ผ่านการคัดสรรมาแล้ว ประชาชนสามารถร่วมกันสนับสนุนผู้ประกอบการ ด้วยการอุดหนุนผลิตภัณฑ์ชุมชนคุณภาพ OTOP Select ในแคมเปญ “สุขใจช้อปของท็อป OTOP” พร้อมเลือกรับส่วนลดเพียงกรอก Code “OTOPSELECT” ผ่านทางแอปพลิเคชัน Shopee ระหว่างวันที่ 9-15 กันยายนนี้